**Daňové priznanie na daň z nehnuteľnosti do 31. januára 2025**

**Do 31. januára 2025 majú povinnosť všetci tí, u ktorých nastala v  roku 2024 zmena týkajúca sa dane z nehnuteľností, podať priznanie.** Podať priznanie k dani z nehnuteľností môžete **aj elektronicky** z pohodlia domova **prostredníctvom občianskeho preukazu s elektronickým čipom**. Ostatní môžu poslať vyplnené a podpísané priznanie poštou alebo podať osobne na Obecný úrad v Lomnej .

**Kto je povinný podať daňové priznanie k dani z nehnuteľnosti**

Daňové priznanie k dani z nehnuteľností za rok 2025 podávajú všetci tí, u ktorých v roku 2024 nastala zmena týkajúca sa dane z nehnuteľností – napr.  predali, kúpili, darovali, zdedili, príp. nadobudli dražbou byt, dom, pozemok, príp. inú nehnuteľnosť, alebo im bolo vydané stavebné či kolaudačné rozhodnutie, oznámenie k ohláseniu drobnej stavby . **Daňové priznanie je povinný si podať ako aj kupujúci (DP vznik), tak aj predávajúci (DP zánik). Priznania je potrebné podať za nehnuteľnosti nachádzajúce sa v k. ú. Lomná .**

**Elektronické podanie priznania**

Daňové priznanie k dani z nehnuteľností môžu podať elektronicky:

1. Právnické osoby – majú túto povinnosť od roku 2017
2. Občania držiaci občiansky preukaz s elektronickým čipom a elektronickým podpisom